મુંબઈ , 18 સપ્ટેમ્બર : આજે હિન્દી સિનેમાના બહુમુખી પ્રતિભાના માલિક અભિનેત્રી શબાના આઝમીનો જન્મ દિવસ છે . માત્ર ભારત જ નહીં , આ મહાન અભિનેત્રીનું સન્મામ સમગ્ર દુનિયા પણ કરે છે . એટલે જ તો જાણીતા શાયર કૈફી આઝમીના પુત્રી શબાનાને દેશી - વિદેશી સિનેમા માટે અભૂતપૂર્વ યોગદાન માટે ન્યુયૉર્ક શહેરના વહિવટી તંત્રે 2012માં સન્માનિત કર્યુ હતું . આ પ્રથમ પ્રસંગ હોત કે જ્યારે કોઈ ભારતીય કલાકારનું ન્યુયૉર્ક શહેર તરફથી સન્માન કરવામાં આવ્યુ હતું . જાણીતા શાયર તથા ગીતકાર જાવેદ અખ્તરના બીજા પત્ની શબાના આઝમી અંકુર , નિશાંત , અર્થ , માસૂમ , ગૉડ મધર તથા ફાયર જેવી અનેક બહેતરીન ફિલ્મો માટે જાણીતા છે . માત્ર આર્ટ કૅનવાસ ઉપર જ શબાનાએ રાજ નથી કર્યું , પણ કૉમર્શિયલ સિનેમામાં પણ તેઓ શ્રેષ્ઠ કાર્ય કરી ચુક્યાં છે . એટલુ જ નહીં શબાના આઝમીએ એકથી ચડિયાતા એક થિયેટર શો પણ કર્યાં છે કે જે આજે પણ લોકોના દિલમાં છે . શબાના અનેક ગેરસરકારી સંસ્થાઓ સાથે જોડાયેલા છે કે જે સમાજ સેવામાં સક્રિય છે . શબાનાની ફિલ્મો તથા ઍવૉર્ડ્સ તેમની બહુમુખી પ્રતિભાના સાક્ષાત્ ઉદાહરણો છે . એટલે જ તેઓ ક્યારેક અમર અકબર એન્થૉનીના ચુલબુલા તથા શરારતી ચોરની તરીકે દેખાય છે , તો ક્યારેક 1966માં આવેલી ફિલ્મ ફાયર વડે એક બોલ્ડ અવતારમાં અવતરિત થઈ જાય છે . ફાયર ફિલ્મમાં શબાનાએ એક સમલૈંગિકનો રોલ કરી સૌને આશ્ચર્યચકિત કર્યા હતાં . કોઈને પણ આશા નહોતી કે તેઓ પડદા ઉપર સ્મૂચિંગ તથા ઇંટીમેટ સીન્સ આપી શકે છે , પણ એક બાજુ તેમને આંતરરાષ્ટ્રીય કક્ષાએ આ ફિલ્મ માટે ખૂબ શાબાશી મળી , તો બીજી બાજુ તેમને ભારતમાં આ વાત માટે ટીકાઓ ઝીલવી પડી . ફાયર શબાના આઝમી અચાનક 1999માં બંદૂક લઈને સામે આવ્યાં . ગૉડ મધર ફિલ્મ દ્વારા શબાનાએ સાબિત કરી આપ્યું કે તેઓ અભિનયની બાબતમાં દરેકના ગૉડ મધર છે . ફિલ્મ માટે શબાનાએ નેશનલ ઍવૉર્ડજીત્યો , તો સશક્ત અભિનયના બળે તેઓ સૌના હૃદય ઉપર કાયમી રાજ કરતા થયાં .